钦定古今图书集成/方舆汇编/职方典/第1531卷 > 寺观附
## 钦定古今图书集成/方舆汇编/职方典/第1531卷 > 寺观附

中山寺　在府城东东岩。明郡守黄希英建。水。

部郎赵之绪购《藏经》，构层楼以贮之。兵毁。

皇清康熙五年，僧太圆重修。

吉祥寺　在府治南，明永乐初建，成化丙午重修。有古桧二株，苍碧盘曲如虬。

镇江寺　在府治西南。明永乐年建。嘉靖间毁于水。万历六年，僧宗淳重修。兵毁。

皇清康熙二年，郡民苏金明重修。

北极观　在府城西门外，明弘治间周瑛建。迎仙观　在府治西，明万历十二年建。

紫皇阁　在府治西北。石迳盘旋，藤萝掩荫，瀑布如练。上跨小桥，登高望之，西南诸山宛如图画。